kardosdrur/scandi-wiki huggingface dataset:
Siri Marie Seim Sønstelie og Erik H. Sønstelie

Siri Marie Seim Sønstelie (født 1991) og Erik H. Sønstelie (født 1962) er et norsk datter og far forfatterpar.
Sammen har de skrevet bogen Jeg lever, far: en personlig fortælling fra Utøya der beskriver deres oplevelser omkring Terrorangrebene i Norge 22. juli 2011, hvor datteren Siri blev involveret da hun deltog i Arbeiderpartiets ungdomsafdelings (AUF) ungdomslejren på Utøya og overlevede skudmassakren.

Faren Erik har studeret statskundskab ved Oslo Universitet og arbejdet som journalist og redaktionel mellemleder ved avisen VG.
Som journalist har han fungeret som nyhedsreporter, kriminalreporter, politisk medarbejder og undersøgende journalist.
Han er projektleder i Schibsted ASA og har tidligere vundet VG-pris og SKUP-diplom.
Foruden VG har han også arbejdet ved aviserne Svenska Dagbladet, Nationen, Osloavisen og Forsvarets Forum.

Datteren Siri har studeret menneskerettigheder ved Gateway College i New York og studerer politik og menneskerettigheder ved Essex Universitet i London.
Hun blev i 2010 sekretær i AUF's lokalafdeling i Skedsmo.

Foruden datter og far består familien af moren Berit og lillesøsteren Thea. Familien bor i Skedsmokorset nord for Oslo.

Far og datter udgav i 2011 bogen Jeg lever, pappa – 22. juli – dagen som forandret oss på det norske forlag hvor faren var tilknyttet. 
Bogen blev oversat til dansk og udgivet i foråret 2012.
Den skal også udgives på svenske og islandsk.
I forbindelse med udgivelsen deltog de to i talkshowet Skavlan.
Inspireret af sine døtre har faren tidligere skrevet den skønlitterære spændingsroman Opprullingen som han selv lod trykke i 100 eksemplare.

Se også 
 Olav Versto

Henvisninger 

Faglitterære forfattere fra Norge
Romanforfattere fra Norge
Par
Norsksprogede forfattere fra Norge
Sjælsmark Kaserne

Sjælsmark Kaserne er en dansk kaserne, der er beliggende i Hørsholm, og som p.t. huser enheden Særlig Støtte og Rekognoscering under Hjemmeværnet. Som led i Forsvarsforliget 2004-2007 blev kasernen reelt nedlagt i august 2005. Kasernen husede det nu nedlagte Kongens Artilleriregiment. 

Kasernen blev opført under den kolde krig i perioden 1952 - 1954 og er tegnet af arkitekten K. Jensen-Gaard fra Forsvarets Bygningstjeneste. Forsvarsministeriet eksproprierede arealerne i 1951, og allerede i 1953 rykkede 1. Feltartilleriregiment, som senere blev til Kronens Artilleriregiment og senere igen til Kongens Artilleriregiment, ind i bygningerne, selv om Forsvaret først formelt overtog kasernen 1. januar 1954.

I tilknytning til kasernen ligger Høvelte-Sandholm-Sjælsmark Øvelsesplads.

Kilder
 museums-foreningen.dk
 1001 fortællinger om Danmark: Sjælsmark Kaserne

Etableret i 1952
Nedlagte kaserner i Danmark
Bygninger, konstruktioner og anlæg i Hørsholm
Ophørt i 2005
LMFAO (musikgruppe)

LMFAO var en Dance/Electro/Pop Rap-duo fra USA. Gruppen, der med en dybt satirisk/ironisk tilgang til pop-kulturen (og dermed sig selv), bestod af Stefan Kendal Gordy (Redfoo) og hans nevø Skyler Austin Gordy (SkyBlu) og var hovedsageligt kendt for sangen "Party Rock Anthem", desuden "Sorry for Party Rocking" og "Sexy and I Know It".

Duoen har selv sagt at navnet på deres musikgruppe betyder 'Laughing My fucking Ass Off', men de har dog også sagt, at det også betyder 'Loving My Friends And Others'.

Redfoo og SkyBlu gik hvert til sit i 2012, da de mente, at de havde brug for en pause. Nu laver de musik hver for sig. Redfoo har blandt andet lavet en sang der hedder "Let's Get Ridiculous".

Diskografi 

Studiealbum
 Party Rock (2009)
 Sorry for Party Rocking (2011)

Eksterne henvisninger 

 
 
 

Musikgrupper fra USA
Duoer
Musikgrupper fra 2006
Musikgrupper opløst i 2012
Forsvarets Civil-Etat

Forsvarets Civil-Etat (FCE) var et dansk fagforbund, der organiserede ca. 1.100 (pr. 2012) civilt ansatte tjenestemænd og tjenestemandslignende ansatte i Forsvaret.

Fagforbundet blev grundlagt 17. november 1970 og havde til formål at varetage medlemmernes økonomiske, sociale, uddannelsesmæssige og fagretlige interesser. I 2014 fusionerede FCE med Centralforeningen for stampersonel (CS) og CS var den fortsættende forening.

FCE var medlem af forhandlingsorganisationen CO10 og derigennem af FTF.

Eksterne henvisninger
 FCE'es hjemmeside 

Etableret i 1970
Ophørt i 2014
Fagforbund under FTF
VuuV Festival

VooV (tidligere VuuV Experience) er en årlig  psykedelisk trance musikfestival med 10.000 til 20.000 besøgende.

Det blev lanceret i 1991 og er en af de ældste ravefester i Tyskland. Fra at være en lille fest med omkring 100 mennesker er den nu en af de store ravefester i Europa. Efter flere flytninger, blev VuuV's sted siden 2001 i Putlitz. I 2007 flyttede de tilbage til Antaro som blev det sted de lavede flest fester.

Kilder 
 Hjemmeside 

Musikfestivaler i Tyskland
Jorge Urrutia

Jorge Urrutia Blondel (født 17. august 1905, død 5. juli 1981 i Chile) var en chilensk komponist, Lærer og skribent.

Urrutia har komponeret orkesterværker, symfoniske digtninge, balletmusik, klaverværker, korværker og vokalmusik. 

Urrutia er betragtet som en chilensk national komponist, men man aner inspiration fra Claude Debussy og Maurice Ravel i hans orkestration.

Han var med til at skrive bogen Historia de la Musica en Chile (1971), sammen med skribenten S. Claro.

Udvalgte værker 

 "Djævelens guitar" (Symfonisk suite) (1942) - for orkester
 "Musik til en fortælling om gammelt" (Symfonisk suite) (1948) - for orkester
 "Redes" (1948-1952) - ballet 
 "Ritual folkemusik fra La Tirana" (1962) - for kor 
 "Sange og folkedanse i Chile" (1933-1937, Rev.1944) -  for kor 
 "Tre foreslag fra Chile" (1924-1926) - for klaver 
 "Pastorale Alhués" (1937) - for kammerorkester

Biografi 

 Historia de la Musica en Chile – historie om chiles musikliv

Kilde 
 om Jorge Urrutia 

Komponister fra Chile
Klassiske komponister fra det 20. århundrede
Skribenter
Bridge over Troubled Water (sang)

"Bridge over Troubled Water" er en komposition af Paul Simon. Sangen er indspillet af duoen Simon and Garfunkel i januar 1970. Den 28. februar samme år lå sangen på 1. pladsen på den amerikanske hitliste, Billboard Hot 100. Indspilningen kom som singleplade og var endvidere titelnummer på albummet Bridge over Troubled Water. Både albummet og sangen blev ved Grammytildelingen i 1971 belønnet med en Grammy.

Elvis Presleys version 
Elvis Presley var allerede den 5. juni 1970 i RCA's Studio B i Nashville for at indspille sin version af sangen. Den udsendtes på soundtracket Elvis - That's The Way It Is fra filmen af samme navn. Elvis Presley havde sangen på sit koncertrepertoire i den periode og sangen findes på en live-indspilning fra The International Hotel i Las Vegas den 11. august 1970. Denne indspilning blev udsendt i 1997 i CD-boksen Platinum – A Life In Music.

Andre versioner 
En lang række kunstnere har lavet deres egen version af sangen. Bland de bedst kendte er:
 Anne Murray
 Annie Lennox
 Aretha Franklin
 Barry Manilow
 Bonnie Tyler
 Buck Owens
 Chet Atkins
 Eva Cassidy
 Frankie Vaughan
 Johnny Cash
 LeAnn Rimes
 Nana Mouskouri
 Neil Sedaka
 Peggy Lee
 Roberta Flack
 Roy Orbison
 Shirley Bassey
 Stevie Wonder
 The Jackson Five
 The Shadows
 The Supremes
 Tom Jones
 Whitney Houston
 Willie Nelson

Referencer 

Sange fra 1970
Elvis Presley-sange
CO10

CO10, fork. for Centralorganisationen af 2010, er en dansk forhandlingsorganisation for en række fagforbund, der organiserer ansatte i staten. 

CO10 blev dannet 1. januar 2010 ved en fusion mellem Statstjenestemændenes Centralorganisation II (CO II) og Overenskomstansattes Centralorganisation (OC). Det er CO10, der står for forhandling af generelle løn-, ansættelses- og pensionsvilkår på de cirka 40.000 medlemmers vegne. Samtidig er CO10 kollektivt medlem af hovedorganisationen FTF.

Medlemsorganisationer 
 Politiforbundet
 Centralforeningen for Stampersonel
 Dansk Told & Skatteforbund
 Handelsskolernes Lærerforening
 Forsvarets Civil-Etat
 Dansk Sygeplejeråd
 Dansk Socialrådgiverforening
 Foreningen af tekniske og administrative tjenestemænd
 PROSA – Forbundet af It-professionelle
 Trafikforbundet
 Organistforeningen
 Danmarks Kordegneforening
 Dansk Kirkemusiker Forening
 Erhvervsskolelederne i Danmark 
 Kost- & Ernæringsforbundet 
 Kriminalforsorgsforeningen 
 Ergoterapeutforeningen
 Danske Fysioterapeuter
 Danske Bioanalytikere
 Foreningen af Sognemedhjælpere i Danmark
 Danske Skov- og Landskabsingeniørers Statskreds
 Musikgruppen i CO II 
 Konstruktørforeningen
 Kort- og Landmålingsteknikernes Forening
 Foreningen af Danske Kirkegårdsledere
 Viften – Ansatte i Folketinget under CO10
 Foreningen af Folketingets Betjente
 JID Faglig organisation
 Korgruppen v/Dansk Kor Forbund
 Foreningen af Musikere i Forsvaret
 Dansk Skuespillerforbund
 Farmakonomforeningen
 Radiotelegrafistforeningen af 1917
 Jordemoderforeningen 
 FAF
 Dansk Tandplejerforening
 Danske Psykomotoriske Terapeuter
 Statspensionisternes Centralforening

Eksterne henvisninger 
 CO10's hjemmeside

Etableret i 2010
Fagforbund under FH
Centralorganisationer i Danmark
Papyrus 43

Papyrus 43 (Gregory-Aland), mærket med 43, er et tidlig skrift fra Det Nye Testamente på Græsk. Det er et papyrus manuskript fra Johannes Åbenbaringen. Det indeholder Åb 2:12-13; 15:8-16:2. Manuskriptet er via dets Palæografi er blevet anslået til at stamme fra det 6. eller 7. århundrede. 

Det bliver opbevaret på British Library (Inv. 2241) i London.

Se også
Papyrus-kilder til Det Nye Testamente

Johannes' Åbenbaring
Bibelske manuskripter fra det 6. århundrede
Téras

Téras er et album af det svenske melodiske black metal-band Naglfar der blev udgivet i 2012.

Trackliste 
 . "Téras" – 02:16
 . "Pale Horse" – 03:38
 . "III: Death dimension Phantasma" – 04:15
 . "The Monolith" – 06:33
 . "An Extension of his Arm and Will" – 04:46
 . "Bring out your Dead" – 04:49
 . "Come Perdition" – 05:43
 . "Invoc(H)ate" – 04:24
 . "The dying Flame of Existence" – 08:11
 . "Tired Bones" – 05:12

Album fra 2012
Metalalbum
Album fra Sverige
Naglfar (band)
Regionarv

Regionarv er de naturlige og kulturelle miljøer og tilhørende immaterielle kulturarv, der opfattes som værende af betydning i en region. Ordet regionarv er en parallel til Verdensarv, men normalt ikke rettet mod et bestemt objekt, men snarere hele af de steder, bygninger og landskaber, der tilskrives værdier. Hvad som er regionarv besluttes ikke formelt. Det er snarere under konstant evaluering og diskussion, og synes mere eller mindre godt i den konsensus blandt de lokale, regionale og nationale aktører.

Regionarv er fysiske miljøer, som de opfattes af mennesker. Desuden, dets historie, traditioner og 'genius loci', der konstant reproduceres og overføres fra generation til generation og skaber en følelse af identitet og kontinuitet.

Dewar skriver: "Heritage can be world heritage, regional heritage, or it can belong to a particular culture or simply to an extended family. Heritage should not be seen simply as cultural elements, since the natural environment also contains places of significance. Heritage value can be found in a national park or a farm woodlot. Natural sites are not necessarily in the past; they exist and are alive in the present."

Litteratur
 Ylva Blank & Malin Weijmer The Spatial Scales of Cultural Heritage: National, European and Regional Heritage Policy, Nordisk Kulturpolitisk Tidskrift, 12(2) 2009, s. 55-83.
 Cunningham, A. B. Indigenous knowledge and biodiversity: global commons or regional heritage?, Cultural Survival Quarterly, 1991.
 Keith Dewar Heritage, i J. Jenkins, J. J. J. Pigram, Encyclopedia of Leisure and Outdoor Recreation, Routledge, 2003, s. 224.

Kulturarv
Lene Grønlykke

Lene Grønlykke (født Meyer Petersen, 18. oktober 1933 i København – 28. november 1990 på Løgismose, Haarby) var en dansk filminstruktør, manuskriptforfatter og gastronom.

Grønlykke begyndte karrieren som journalist, men forlod faget, da hun i 1953 blev gift med Sven Grønlykke, som solgte sine fabrikker, der producerede skumgummi til møbelindustrien. Sammen med ham overtog hun ASA Film, som de ejede fra 1964-1972, hvor filmstudierne blev solgt til staten. Parret stod blandt andet bag Balladen om Carl-Henning fra 1969, der fik Bodilprisen for bedste film, mens Jesper Klein vandt en Bodil for bedste mandlige hovedrolle. Efter tiden i filmbranchen slog de sig ned på godset Løgismose på Fyn og købte den forfaldne Falsled Kro, som de omdannede til en fransk restaurant af international klasse. Planen var ellers en restaurant i Baskerlandet. I 1976 åbnede de restauranten Kong Hans Kælder i Kong Hans' Vingård i Vingårdstræde i København i samarbejde med Klaus Rifbjerg, der investerede i projektet. Det blev den første restaurant i Danmark, der modtog en stjerne i Michelinguiden. Parret etablerede desuden en produktion af delikatesser samt vinimport; disse aktiviteter findes stadig i selskabet Løgismose.

Lene Grønlykke er mor til forfatter Maria Grønlykke (f. 1957) og instruktør Jacob Grønlykke (f. 1960)

Filmografi 
 Balladen om Carl-Henning (1969)
 Thorvald og Linda (1982)

Eksterne henvisninger 
 

Personer fra København
Kvindelige filminstruktører fra Danmark
Erhvervsfolk fra Danmark
Manuskriptforfattere fra Danmark
Godsejere fra Danmark
Erhvervskvinder
Dansksprogede forfattere fra Danmark
Restauratører fra Danmark
Personer fra Fyn
Per Ulrich

Peder "Per" Ulrich Lillethorup  (8. juli 1915 i Vesterbølle – 13. juni 1994) var en dansk maler, billedhugger, grafiker, forfatter, modstandsmand og folkeskolelærer.

Ulrich, der oprindeligt var uddannet lærer fra Ranum Seminarium i 1937, dimitterede fra Kunstakademiet i 1952 efter studier på både billedkunstskolen og den grafiske skole. Hans uddannelse som kunstner begyndte på Statens tekniske Lærerkursus, hvorfra han tog afgang 1940, og han fortsatte på Frederiksberg Tekniske Skole (bl.a. under Henry Luckow-Nielsen) nogle måneder, studerede hos Bizzie Høyer og slutteligt fra 1946 på Kunstakademiet under Aksel Jørgensen på malerskolen, Holger J. Jensen på den grafiske skole og Johannes Bjerg på billedhuggerskolen.

Han blev som medlem af Frit Danmarks lærergruppe anholdt af Schalburgkorpset i marts 1944, da han var i færd med at fremstille en illegal pamflet med karikaturtegninger af Hitler. Først sad han i danske fængsler, men blev sammen med ni andre udtaget som gidsel under Folkestrejken i juli 1944, hvilket førte til ophold i tyske fængsler og koncentrationslejre frem til 1945; blandt andet sad han i Sachsenhausen. Efter krigen udgav han tegninger herfra. 

Sin debut som maler fik han på Kunstnernes Efterårsudstilling i 1943. I 1953 boede han i et kunstnerkollektiv i Mexico, og udgav i 1962 bogen Rejseår med indtryk herfra. Han blev året efter medlem af Kunstnersammenslutningen Kammeraterne. Blandt hans øvrige litterære værker er hørespil, noveller og selvbiografiske romaner. Som billedkunstner stod han blandt andet bag et monument i granit for danske Spaniensfrivillige, der i 1986 blev opstillet i Churchillparken i København. 

Per Ulrich modtog i 1990 Gelsted-Kirk-Scherfig-Prisen.

Kilde
 
 Per Ulrich i Modstandsdatabasen

Malere fra Danmark
Billedhuggere fra Danmark
Novelleforfattere fra Danmark
Skolefolk fra Danmark
Grafikere fra Danmark
Ofre for nazismen fra Danmark
Medlemmer af Frit Danmark
Danskere i 1900-tallet
Dansksprogede forfattere fra Danmark
Modtagere af Ole Haslunds Kunstnerfonds legat
Ivan Meštrović

Ivan Meštrović (født 15. august 1883 i Vrpolje, nuv. Kroatien, død 16. januar 1962 i South Bend, Indiana, USA) var en kroatisk billedhugger. 

Meštrović blev uddannet fra kunstakademiet i Wien i 1912.

Han anses for at være en af de førende skulptører af religiøse motiver siden renæssancen og opnåede i løbet af sit liv stor anerkendelse over hele verden. Han var den første kunstner, der fik en enmandsudstilling på Metropolitan Museum of Art i New York City. 

Under 1. verdenskrig var han i eksil i England og Frankrig, men vendte efter krigen tilbage til Jugoslavien, hvor han blev rektor for kunstakademiet i Zagreb. Efter 2. verdenskrig flyttede han til USA, hvor han fungerede som underviser på flere kunstskoler. Han blev amerikansk statsborger i 1954.

Eksterne henvisninger 
 Biografi af Ivan Meštrović 

Personer fra Kroatien
Billedhuggere
Toke Græsborg

Toke Græsborg (født 12. juni 1982) er en dansk skuespiller og tegnefilmsdubber.

Græsborg er uddannet fra Statens Teaterskole i 2007.

Han har lagt stemme til serien Huset Anubis. I 2009 medvirkede han i opsætningen PPP på Mammutteatret.

Filmografi 
 Dig og mig (2008)
 Flugten (2009)
 Klovn (tv-serie, 2009)

Eksterne henvisninger 
 

Skuespillere fra Danmark
Tegnefilmsdubbere fra Danmark
Papyrus Oxyrhynchus 208 + 1781

Papyrus 5 Gregory-Aland mærket(signum) med 5, er et tidligt skrift fra Det Nye Testamente på græsk. Det er et papyrus manuskript med et indhold fra Johannesevangeliet. Manuskriptet er via dets Palæografi anslået til at stamme fra det 3. århundrede.  

Det bliver opbevaret på the British Library (Inv. 2241) i London. Det er meget fragmentarisk.

Se også
Papyrus-kilder til Det Nye Testamente

Kilder

Bibelske manuskripter fra det 3. århundrede
Juan José Castro

Juan José Castro (født 7. marts 1895 i Avellaneda, død 3. september 1968 i Buenos Aires, Argentina) var en argentinsk komponist, dirigent og professor.

Castro studerede i sin ungdom klaver og violin i sin fødeby og i Buenos Aires. Han tog senere til Paris, hvor han studerede hos Vincent d'Indy, på dennes skole Scholar Cantorum.

Efter sin hjemkomst til Buenos Aires i 1925, blev han dirigent for Renacimiento kammerorkester, og Teatre Colón.

Castro var professor på Buenos Aires Musikkonservatorium (1939-1943).

Han har skrevet 6 symfonier, orkesterværker, sonater, klaverkoncert, Violin koncert, 3 operaer, ballet musik og 1 stryger kvartet.

Udvalgte værker 
 Symphony Nr. 1 (1931) - for orkester
 Symfoni "Bibelsk" (1932) - for kor og orkester
 Symfoni nr. 2 "Argentina" (1934) - for orkester
 Symphony Nr. 3 (1936) - for orkester
 Symphony Nr. 4 (1939) - for orkester
 Symfoni nr. 5 (1956) - for orkester
 Klaverkoncert (1941) - for klaver og orkester
 3 operaer(1943, 1951, 1952)
 1 strygerkvartet
 "Offenbachiana" (1940) – ballet
 "Suite Introspectiva" (1962) – for orkester

Kilde 
 om Juan José Castro

Komponister fra Argentina
Klassiske komponister fra det 20. århundrede
Dirigenter fra Argentina
Videnskabsfolk
Holger Hansen (bokser)

Holger Hansen (? – ?) var en dansk bokser i letvægt og weltervægt. Holger Hansen var storebror til Fritjof Hansen.

Holger Hansen debuterede som professionel bokser ved et arrangement i København den 29. oktober 1905, hvor Holger Hansen mødte landsmanden Dick Nelson. Nelson havde i sin debutkamp fem måneder tidligere opnået uafjort med den stærke og rutinerede amerikaner George Dixon, og han var da også for tærk til Holger Hansen, der tabte på point efter 6 omgange. Hovedkampen ved arrangementet blev bokset mellem Danmarks første professionelle bokser Jim Smith og englænderen Kingsland, med Smith som vinder efter 25 omgange. Næste modstander for Holger Hansen blev netop Jim Smith, som Hansen opnåede uafgjort med i en kamp i 1907. 

Efter kampe mod Johannes Hindsberg og Frank Glower mødte Holger Hansen Waldemar Holberg den 2. december 1908 i en kamp i København. Holberg boksede kun sin anden kamp, og Holger Hansen opnåede uafgjort. Kun tre dage senere mødte Holger Hansen Jim Smith i en returkamp, og led karrierens andet nederlag, da han tabte på point til Smith. Holger Hansen boksede sin tredje kamp i december 1908, da han den 16. opnåede igen opnåede uafgjort mod Waldemar Holberg. Efter endnu en uafgjort med Holberg i april 1906 og en sejr mødte Holger Hansen den stærke amerikaner Bobby Dobbs, der med knap 200 kampe (og endnu flere opvisningskampe bag sig) var Holger Hansen overlegen, og vandt på knockout i femte omgang. 

Efter nederlaget til Dobbs blev Holger Hansen for fjerde gang sat op mod Waldemar Holberg. De tre første kampe mellem de to danske boksere var endt uafgjort, men i det fjerde møde den 3. september 1911 blev Holger Hansen slået ud i 4. omgang. Boksekampen blev optaget af Nordisk Film Kompangni, og blev udsendt som en film, Boxekampen.

12 år efter debuten mod Dick Nelson blev der arrangeret en returkamp i Circus Variete i København den 11. november 1917. Holger Hansen havde på de 12 år alene opnået 11 kampe, hvorimod Dick Nelson havde bokset over hundrede kampe, heraf mange i USA og Europa. Det lykkedes ikke desto mindre Holger Hansen at opnå uafgjort mod Dick Nelson efter 15 omgange. Der blev hurtigt arrangeret en returkamp mellem de to boksere, og Hansen mødte Nelson igen den 26. december 1917 i en kamp over 25 omgange. Holger Hansen blev dog stoppet i 21. omgang af kampen. Holger Hansen mødte herefter Waldemar Holberg i december 1918, men i det femte møde mellem de to boksere blev Hansen slået ud. Holger Hansen mødte igen Holberg i 1921, men tabte på point over 12 omgange i en kamp i Stockholm, og Holger Hansen opgav herefter karrieren.

Eksterne links 
 Professionel rekordliste på Boxrec.com
 Billede af Holger Hansen og Bobby Dobbs på Library of Congress

Mandlige boksere fra Danmark
Danskere i 1900-tallet
Alberto Williams

Alberto Williams (født 23. november 1862 i Buenos Aires, Argentina - død 17. juni 1952) var en argentinsk komponist og dirigent.

Williams er blevet kaldt faderen for argentinsk musik. Han er først og fremmest symfoniker. Han har skrevet 9 symfonier, en klaverkoncert og et væld af orkesterværker i alle afskygninger. Han skrev i alt 136 værker.

Williams fik tildelt et stipendium af den argentinske regering i 1882, så han kunne tage til Paris og studere komposition på Musikkonservatoriet i Paris, under César Franck.

Williams kom tilbage til Argentina i 1889 og begyndte at lade sig influere af den mangfoldige folklore i landet, han flettede f.eks. moderne milongaer og zambas ind i sin klassiske kompositionsstil og skabte en original syntese af stilarter, som stadig befandt sig inden for den europæiske klassiske musiktradition.

I 1893 etablerede han Buenos Aires Musikkonservatorium (i dag Conservatorio de Música Alberto Williams) hvor han underviste og skrev lærebøger om musikteori. Han blev ligeledes den første i landet til at indføre folklore i symfonisk musik.

Udvalgte værker 
 Symfoni nr. 1 (1907) - for orkester
 Symfoni nr. 2 "Heksen fra bjergene" (1910) - for orkester
 Symfoni nr. 3 "Den hellige jungle" (1911) - for orkester
 Symfoni nr. 4 "Genvejen" (1935) - for orkester
 Symfoni nr. 5 "Hjertet af dukken" (1936) - for orkester
 Symfoni nr. 6 "Kometens død" (1937) - for orkester
 Symfoni nr. 7 "Evig hvile" (1937) - for orkester
 Symfoni nr. 8 "Sfinksen" (1938) - for orkester
 Symfoni nr. 9 "Det humoristiske" (1939) - for orkester
 Argentinsk suite nr. 1 (1923) - for orkester
 Argentinsk suite nr. 2 (1923) - for orkester
 Argentinsk suite nr. 3 (1923) - for orkester
 koncert overture nr. 1 (1889) - for orkester
 koncert overture nr. 2 (1892) - for orkester

Kilde 
 om Alberto Williams

Eksterne henvisninger 

Komponister fra Argentina
Klassiske komponister fra det 20. århundrede
Dirigenter fra Argentina
Personer fra Buenos Aires
José María Castro

José María Castro (født 15. december 1892 i Avellaneda - død 2. august 1964 i Buenos Aires, Argentina) var en argentinsk komponist, dirigent og cellist.

María Castro, der var broder til Juan José Castro, hørte til Argentinas ledende komponister i det 20. århundrede. Han studerede i Rom, Paris, og var efter sin hjemkomst til Buenos Aires dirigent for det filharmoniske orkester.

Han har skrevet en symfoni, orkesterværker, balletmusik, operaer, 1 klaverkoncert, 1 violinkoncert, 1 cellokoncert etc.

Udvalgte værker 
 Symfoni "Buenos Aires" (1963) - for orkester
 Koncert (1944) - for orkester
 "Concierto Grosso" (1932) - for orkester
 Klaverkoncert (1941-1955) - for klaver og orkester
 Violinkoncert (1953) - for violin og 18 instrumenter
 Cellokoncert (1946) - for cello og 17 instrumenter

Kilde 
 om José María Castro

Komponister fra Argentina
Klassiske komponister fra det 20. århundrede
Dirigenter fra Argentina
Cellister